**รายงานการประชุม**

**คณะกรรมการร่วมภาครัฐและเอกชนเพื่อแก้ไขปัญหาเศรษฐกิจ (กรอ.จังหวัดอ่างทอง)**

**ครั้งที่ 10/2561**

**วันอังคารที่ 13 พฤศจิกายน 2561 เวลา 13.30 น.**

**ณ ห้องประชุมวิเศษชัยชาญ ชั้น 2 ศาลากลางจังหวัดอ่างทอง**

-----------------------

**ผู้เข้าประชุม**

1. นายเรวัต ประสงค์ ผู้ว่าราชการจังหวัดอ่างทอง (ประธาน)

2. นายประมวล มุ่งมาตร รองผู้ว่าราชการจังหวัดอ่างทอง

3. นายสมยศ พุ่มน้อย ปลัดจังหวัดอ่างทอง

4. นางสาวชไมพร อำไพจิตร หัวหน้าสำนักงานจังหวัดอ่างทอง

5. นางสาวอรุณ สว่างสินอุดมชัย คลังจังหวัดอ่างทอง

6. นายวิวัตท์ชัย พันธุ์วา เกษตรและสหกรณ์จังหวัดอ่างทอง

7.นางสาวสุเนตร เทพมังกร แทน อุตสาหกรรมจังหวัดอ่างทอง

8. นายไพศาล สิทธิพงศ์ แทน พาณิชย์จังหวัดอ่างทอง

9. นางกฤติยา  ทรัพยะโตษก ประชาสัมพันธ์จังหวัดอ่างทอง

10. นางสาวศุกลรัตน์ นามแดง แทน ท่องเที่ยวและกีฬาจังหวัดอ่างทอง

11. นายบุริศร์ กาบเครือ แทน ท้องถิ่นจังหวัดอ่างทอง

12. นายสมชาย จันทร์อินทร์ แทน ผู้อำนวยการวิทยาลัยเทคนิคอ่างทอง

13. นายเรืองชัย ลิ้มบูรณพันธ์ ประธานหอการค้าจังหวัดอ่างทอง

14. นางสาวชลทิพา ไตรพัฒน์ เลขาธิการหอการค้าจังหวัดอ่างทอง

15. นางสาวขนิษฐา สุขแสงจันทร์ แทน ประธานสภาอุตสาหกรรมจังหวัดอ่างทอง

16. พล.ต.สุทัศน์ อยู่นาน ประธานสภาอุตสาหกรรมท่องเที่ยวจังหวัดอ่างทอง

17. นายสมพงษ์ คงแช่มดี เลขานุการสภาอุตสาหกรรมท่องเที่ยวจังหวัดอ่างทอง

18. นางสาววีรวรรณ จันทนเสวี ผู้อำนวยการกลุ่มงานยุทธศาสตร์และข้อมูลเพื่อการพัฒนาจังหวัด

สำนักงานจังหวัดอ่างทอง

**ผู้ไม่มาประชุม**

1. ประธานชมรมธนาคารจังหวัดอ่างทอง ติดภารกิจ

2. เลขาธิการสภาอุตสาหกรรมจังหวัดอ่างทอง ติดภารกิจ

6. เลขานุการชมรมธนาคารจังหวัดอ่างทอง ติดภารกิจ

**ผู้เข้าร่วมประชุม**

1. นายเมธา การกสิขวิธี แทน นายแพทย์สาธารณสุขจังหวัดอ่างทอง

2. นางจันทนา โอสถกระพันธ์ แทน เกษตรจังหวัดอ่างทอง

3. นายสิทธิพล น้อมธงไทย แทน ปศุสัตว์จังหวัดอ่างทอง

4. นายบรรเทิง โชติพ่วง ประมงจังหวัดอ่างทอง

5. นางสาวนิชาดา เนื้อเย็น แทน สหกรณ์จังหวัดอ่างทอง

6. นายครรชิต จันทนา แทน ขนส่งจังหวัดอ่างทอง

7. นายณรงค์ ม่วงวิจิตร พลังงานจังหวัดอ่างทอง

8. นายกิจจา ทองแดง พัฒนาการจังหวัดอ่างทอง

9. นางสาวธีรานาฏ ปิยวินท์ แรงงานจังหวัดอ่างทอง

10. นายวิเชียร ชุ่มชวย ประธานสาขาสมาคมสภาผู้สูงอายุแห่งประเทศไทยฯ

11. นายพีระพงศ์ หมื่นผ่อง หัวหน้าสำนักงานป้องกันและบรรเทาสาธารณภัยจังหวัดอ่างทอง

12. นายสมชาย ไพรวรรณ์ แทน โยธาธิการและผังเมืองจังหวัดอ่างทอง

13. นายธเนศ วีระสัย แทน วัฒนธรรมจังหวัดอ่างทอง

14. ส.อ.พิทยา นาคกุญชร แทน นายกองค์การบริหารส่วนจังหวัดอ่างทอง

15. นายศักดิ์ดา บรรดาศักดิ์ นายอำเภอเมืองอ่างทอง

16. นายปริญญา เขมะชิต นายอำเภอวิเศษชัยชาญ

17. นายยศพนธ์ หอละเอียด แทน นายอำเภอโพธิ์ทอง

18. นายไพบูลย์ ศุภบุญ นายอำเภอป่าโมก

19. ว่าที่ ร.ท.อรรถชล ทรัพย์ทวี นายอำเภอไชโย

## 20. นายวรัตม์ มาประณีต นายอำเภอแสวงหา

21.นายนิรันดร สีหาราช แทน นายอำเภอสามโก้

12. นายชูศักดิ์ ศรีราชา นายกสมาคมส่งเสริมการท่องเที่ยวจังหวัดอ่างทอง

23. นางสาวสุธีรา บุญประดิษฐ์ พนักงานวิเคราะห์นโยบายและแผน สำนักงานจังหวัดอ่างทอง

24. นางสาวสาวกฤติยา ศศะภูริ เจ้าหน้าที่วิเคราะห์นโยบายและติดตามประเมินผล

 สำนักงานจังหวัดอ่างทอง

25. นางสาวรุ่งนภา อ้นไชยะ เจ้าหน้าที่วิเคราะห์นโยบายและติดตามประเมินผล

 สำนักงานจังหวัดอ่างทอง

**เปิดประชุมเวลา** 13.30 น.

**ระเบียบวาระที่ ๑ เรื่องที่ประธานแจ้งให้ที่ประชุมทราบ**

**ประธาน** ผู้ว่าราชการจังหวัดอ่างทอง แนะนำตัวเอง และกล่าวถึงผลการดำเนินงานในระยะเวลา 1 เดือน ที่ผ่านมา โดยกำหนดกลุ่มในการทำงานเพื่อให้งานสมบูรณ์ยิ่งขึ้น โดยแบ่งตาม Cluster เพื่อขับเคลื่อนการบริหารงานนโยบายสำคัญ

**ที่ประชุม** รับทราบ

**ระเบียบวาระที่ ๒ เรื่องรับรองรายงานการประชุมคณะกรรมการร่วมภาครัฐและเอกชนเพื่อแก้ไขปัญหาทางเศรษฐกิจจังหวัดอ่างทอง (กรอ.จ.อท.) ครั้งที่ 9/2561**

**ประธาน**  ตามที่จังหวัดได้จัดประชุมคณะกรรมการร่วมภาครัฐและเอกชนเพื่อแก้ไขปัญหาเศรษฐกิจ (กรอ.อท.) ครั้งที่ 9/2561 เมื่อวันจันทร์ที่ 17 กันยายน 2561 ฝ่ายเลขานุการได้จัดทำรายงานการประชุมเสร็จแล้ว มีจำนวนทั้งสิ้น 11 หน้า และได้นำเข้าระบบรับรองรายงานการประชุมผ่านทางเว็บไซต์จังหวัดอ่างทอง [www.angthong.go.th](http://www.angthong.go.th) หัวข้อ “ระบบรับรองรายงานการประชุม”เพื่อให้คณะกรรมการ/ผู้ร่วมประชุมตรวจสอบ

 และเพื่ออำนวยความสะดวกให้แก่ส่วนราชการได้ใช้ประโยชน์ในการดำเนินงานตามนโยบายและข้อสั่งการจากการประชุมจากระบบรับรองรายงานการประชุมปรากฏว่าไม่มีผู้ขอแก้ไขรายงานการประชุมโดยมีผู้เข้ารับรองการประชุม จำนวน 32 ราย จากคณะกรรมการฯ และผู้เข้าร่วมการประชุม จำนวน 46 ราย จึงนำเรียนที่ประชุมเพื่อโปรดพิจารณารับรองรายงานการประชุม

**มติที่ประชุม**  รับรองรายงานการประชุม

**ระเบียบวาระที่ 3 เรื่องสืบเนื่อง**

**การเข้าจำหน่ายสินค้าภายในบริเวณอุทยานสวรรค์อ่างทองหนองเจ็ดเส้นประธาน**  มอบองค์การบริหารส่วนจังหวัดอ่างทอง

**ผู้แทน อบจ.**  การจำหน่ายสินค้าในบริเวณอุทยานสวรรค์อ่างทองหนองเจ็ดเส้น จะเลือกสินค้าเข้าจำหน่ายโดยไม่ซ้ำซ้อนกัน โดยเก็บค่าเช่าวันละ 50 บาท และทุกวันพฤหัสบดี หรือวันที่ฝนตกจะงดการเก็บค่าเช่าสถานที่

**นายสมพงษ์ คงแช่มดี** ตั้งข้อสังเกตประเด็นการเก็บค่าเช่าสถานที่จำหน่ายสินค้า เนื่องจากผลิตภัณฑ์ต่างๆ ที่ประชาชนนำเข้ามาจำหน่ายล้วนเป็นผลิตภัณฑ์ทางการเกษตร ที่ประชาชนในพื้นที่ใกล้เคียง ไม่น่าเก็บค่าเช่าสถานที่จำหน่าย

 **ผู้แทน อบจ.** ค่าใช้จ่ายดังกล่าวเก็บเพื่อนำไปเป็นค่าน้ำที่ใช้ในบริเวณที่จำหน่ายสินค้า โดยไม่ได้เบิกจากเงินของทางราชการ

**นายชูศักดิ์ ศรีราชา** ขอบคุณทางองค์การบริหารส่วนจังหวัดอ่างทอง ที่เข้าไปจัดระบบและดูแลอุทยานสวรรค์อ่างทองหนองเจ็ดเส้น และอยากให้ดูแลในเรื่องรถที่เข้าไปสัญจร ในพื้นที่อุทยาน เนื่องจากปัจจุบันมีประชาชนเข้าไปออกกำลังกายเป็นจำนวนมาก จึงอยากให้คำนึงถึงความปลอดภัย

**ประธาน** แจ้งองค์การบริหารส่วนจังหวัดอ่างทอง รวบรวมข้อเสนอแนะในการจัดระเบียบอุทยานสวรรค์อ่างทองหนองเจ็ดเส้น แนะนำเสนอในการประชุมครั้งต่อไป

**มติที่ประชุม** รับทราบ

**ระเบียบวาระที่ 4 4.1 เรื่องเพื่อทราบ**

 **1) รายงานภาวะเศรษฐกิจการเงินการคลังของจังหวัดอ่างทอง**

**ประธาน** มอบสำนักงานคลังจังหวัดอ่างทอง

**คลังจังหวัดอ่างทอง** **ภาวะเศรษฐกิจจังหวัดอ่างทอง เดือนตุลาคม 2561 (ภาพรวม)**

  **ภาวการณ์คลัง**

 - รายได้ 53.0 ล้านบาท

 - รายจ่าย 96.6 ล้านบาท

 - ขาดดุล -43.6 ล้านบาท

 **อุปทาน**

 - เกษตรกรรม -0.4%

 - อุตสาหกรรม 1.6%

 - บริการ 10.8%

  **อุปสงค์**

 - บริโภคภาคเอกชน -12.5%

 - ลงทุนภาคเอกชน 0.2%

 - การใช้จ่ายภาครัฐ 70.6%

 **เสถียรภาพทางเศรษฐกิจ**

 - เงินฝาก 5.1%

 - สินเชื่อ -0.4%

 - การจ้างงาน -1.4%

 คาดว่าเศรษฐกิจจะขยายตัวในอัตรา ร้อยละ 1.0

**มติที่ประชุม** รับทราบ

 **2) รายงานผลการดำเนินงานของ บริษัท ประชารัฐรักสามัคคีอ่างทอง จำกัด**

**จังหวัดอ่างทอง**

**ประธาน**  มอบสำนักงานพัฒนาชุมชนจังหวัดอ่างทอง และหอการค้าจังหวัดอ่างทอง

**พัฒนาการจังหวัดอ่างทอง** จังหวัดอ่างทอง ได้ดำเนินการพัฒนาเศรษฐกิจฐานรากและประชารัฐ โดยมีคณะกรรมการประสานและขับเคลื่อนนโยบายสานพลังประชารัฐจังหวัดอ่างทอง (คสป.) เป็นหน่วยสนับสนุน และ บริษัทประชารัฐรักสามัคคีอ่างทอง (วิสาหกิจเพื่อสังคม) จำกัด เป็นองค์กรการขับเคลื่อน ซึ่งในปีงบประมาณ พ.ศ. ๒๕๖1 จังหวัดอ่างทอง มีกลุ่มเป้าหมายจำนวน 56 กลุ่ม แบ่งเป็น ด้านการเกษตร จำนวน 21 กลุ่ม
ด้านการแปรรูป 30 กลุ่ม และ ด้านการท่องเที่ยวโดยชุมชน จำนวน 5 ชุมชน โดยในปีงบประมาณ พ.ศ. 2562 สำนักงานพัฒนาชุมชนจังหวัดอ่างทอง ได้รับการจัดสรรงบประมาณจากกรมการพัฒนาชุมชน เพื่อสนับสนุนการดำเนินงานของคณะกรรมการประสานและขับเคลื่อนนโยบายสานพลังประชารัฐจังหวัดอ่างทอง (คสป.) ให้สนับสนุนกิจกรรมกลุ่ม/ชุมชน จำนวน 6 กลุ่ม/ชุมชน โดยจะมีกลุ่มเป้าหมายที่ คสป. และบริษัทประชารัฐฯ สนับสนุนทั้งสิ้น 62 กลุ่ม และกำหนดจัดประชุมคณะกรรมการประสานและขับเคลื่อนนโยบายสานพลังประชารัฐจังหวัดอ่างทอง (คสป.) ครั้งที่ 1/2562 ในวันที่ 29 พฤศจิกายน 2561

ด้านแนวทางในการดำเนินงานเพื่อขับเคลื่อนการพัฒนาเศรษฐกิจฐานรากและประชารัฐของจังหวัดอ่างทอง ประจำปีงบประมาณ พ.ศ. 2562 มีเป้าหมายคือ สร้างรายได้ให้ชุมชน ประชาชนมีความสุข โดยขับเคลื่อนงานผ่านการประสานความร่วมมือระหว่างภาครัฐ ภาคประชาสังคม ภาคประชาชน ภายใต้
๓ กลุ่มงาน คือ ด้านการเกษตร ด้านการแปรรูป และด้านการท่องเที่ยวโดยชุมชน และขับเคลื่อนผ่าน ๕ กระบวนงานคือ การเข้าถึงปัจจัยการผลิต การสร้างองค์ความรู้ การตลาด การสื่อสารสร้างการรับรู้เพื่อความยั่งยืน และการบริหารจัดการ โดยมีแนวทางในการดำเนินงาน ดังนี้

1. คัดเลือกกลุ่มชุมชนเป้าหมายที่มีศักยภาพสามารถต่อยอดในเชิงธุรกิจได้ โดยร่วมกับบริษัทประชารัฐรักสามัคคีจังหวัด (วิสาหกิจเพื่อสังคม) จำกัด ดำเนินการศึกษา วิเคราะห์ชุมชนเป้าหมายโดยกลุ่มเป้าหมายต้องมาจาก 3 กลุ่มงาน (เกษตร แปรรูป ท่องเที่ยวโดยชุมชน)

2. จัดประชุมเพื่อขับเคลื่อนการดำเนินงานของคณะกรรมการประสานและขับเคลื่อนนโยบายสานพลังประชารัฐประจำจังหวัด (คสป.) หรือคณะทำงานที่ คสป. จัดตั้งขึ้น เพื่อกำหนดแนวทางการขับเคลื่อนการพัฒนาเศรษฐกิจฐานรากและประชารัฐ ตามศักยภาพและความพร้อมของพื้นที่ โดยใช้ 5 กระบวนการ เป็นแนวทางการพัฒนา (1. การเข้าถึงปัจจัยการผลิต 2. การสร้างองค์ความรู้ 3. การตลาด 4. การสื่อสารสร้างการรับรู้เพื่อความยั่งยืน 5. การบริหารจัดการ)

3. จัดให้คณะกรรมการประสานและขับเคลื่อนนโยบายสานพลังประชารัฐประจำจังหวัด หรือคณะทำงานที่คณะกรรมการฯ ตั้งขึ้น และทีมงาน ดำเนินการติดตามและสนับสนุนการดำเนินงานผ่านกระบวนการศึกษาข้อมูลในพื้นที่ หรือจัดเวทีในพื้นที่ ตามแผนปฏิบัติการที่กำหนดจากการประชุมคณะกรรมการประสานและขับเคลื่อนนโยบายสานพลังประชารัฐประจำจังหวัด

โดยในปีงบประมาณ พ.ศ. 2562 นี้ กรมการพัฒนาชุมชนได้กำหนดตัวชี้วัดให้คณะทำงานมีการลงพื้นที่เพื่อติดตามและพัฒนาศักยภาพของชุมชน กลุ่มผลิตภัณฑ์เป้าหมาย อย่างน้อย 6 ครั้ง และมีการพัฒนาต่อยอดชุมชนกลุ่มเป้าหมายในเชิงธุรกิจ จำนวน 6 ชุมชน/กลุ่ม

การส่งเสริมช่องทางการตลาดงาน งาน Like อ่างทอง กดไลค์ ใช่เลย ชม ชิม ช้อป OTOP เด่น อ่างทอง ดำเนินการระหว่างวันที่ 19-21 ตุลาคม 2561 ณ วัดขุนอินทประมูล อ.โพธิ์ทอง จ.อ่างทอง มีกลุ่มเป้าหมาย คสป. เข้าร่วม จำนวน 13 กลุ่ม รายได้รวม 75,550 บาท ดังนี้

1) กลุ่มแม่บ้านเกษตรบ้านขวาง อ.วิเศษชัยชาญ รายได้ 4,400 บาท

2) กลุ่มจักสานผักตบชวาบ้านรี อ.เมืองอ่างทอง รายได้ 4,300 บาท

3) กลุ่มเรือนไทยจักสานพลาสติก อ.แสวงหา รานได้ 3,800 บาท

4) กลุ่มเครื่องประดับพลอยงาม อ.ไชโย รายได้ 2,200 บาท

5) กลุ่มไม้ประดิษฐ์เพชรมงคล อ.แสวงหา รายได้ 2,400 บาท

6) กลุ่มจักสานผักตบชวาไชยภูมิ อ.ไชโย รายได้ 4,300 บาท

7) กลุ่มอาชีพจักสานบางเจ้าฉ่า อ.โพธิ์ทอง รายได้ 6,500 บาท

8) กลุ่มตุ๊กตาชาววัง อ.ป่าโมก รายได้ 8,200 บาท

9) กลุ่มทำกลองเอกราช อ.ป่าโมก รายได้ 14,200 บาท

10) กลุ่มแม่บ้านเกษตรกรรำมะสัก อ.โพธิ์ทอง รายได้ 11,700 บาท

11) กลุ่มแม่บ้านเกษตรกรจรเข้ร้อง อ.ไชโย รายได้ 1,300 บาท

12) กลุ่มแม่บ้านมะขาม อ.วิเศษชัยชาญ รายได้ 10,100 บาท

13) กลุ่มกล้วยเบรคแตกบ้านวัดตาลเหนือ อ.ป่าโมก รายได้ 2,150 บาท

**ประธานหอการค้าจังหวัดอ่างทอง** ผลการดำเนินงาน บริษัทประชารัฐรักสามัคคี (วิสาหกิจเพื่อสังคม) จำกัด 1. เข้าร่วมประชุมแปลงใหญ่สหกรณ์ผู้เพาะเลี้ยงสัตว์น้ำอ่างทอง

วันที่ 9 พฤศจิกายน 2561 นายศุภากร ฉัตรภัทรไชย ผู้จัดการบริษัทประชารัฐรักสามัคคีอ่างทอง (วิสาหกิจเพื่อสังคม) จำกัด ได้เข้าร่วมประชุมแปลงใหญ่สหกรณ์ผู้เลี้ยงสัตว์น้ำอ่างทอง ณ ศาลาเฉลิมพระเกียรติ หมู่ที่ 7 ตำบลท่าช้าง อำเภอป่าโมก จังหวัดอ่างทอง ซึ่งในการประชุมครั้งนี้ได้มอบหมายให้มาชี้แจงระบบเงินกองทุนของบริษัทประชารัฐ ให้แก่สมาชิกสหกรณ์เพื่อเป็นทางเลือกให้กับผู้เลี้ยงสัตว์น้ำ และยังได้แนะนำแหล่งเงินทุนอื่นเพื่อเป็นทางเลือกเพิ่มเติมให้กับทางกลุ่มอีกด้วย

2. งานอุ่นไอรัก

สนับสนุนผู้ประกอบการในการไปออกบูธใน งานอุ่นไอรักคลาย ความหนาว ครั้งที่ 2 ที่จะจัดขึ้นระหว่างวันที่ 15 ธันวาคม 2561 – 19 มกราคม 2562 ณ ลานพระราชวังดุสิตและสนามเสื้อป่า โดยทางบริษัทประชารัฐรักสามัคคีอ่างทอง (วิสาหกิจเพื่อสังคม) จำกัดได้พื้นที่จำนวน 1 บูธ ซึ่งได้วางแผนไว้ว่าจัดจำหน่ายสินค้าที่เป็นของดีและของขึ้นชื่อในจังหวัดอ่างทอง

3. ส่งเสริมฟาร์มเห็ดยุราวรรณ

 ส่งเสริมกลุ่มฟาร์มเห็ดยุราวรรณในการเพาะและจัดจำหน่ายเห็ดชนิดต่างๆ และรวมถึงแปรรูปเห็ดเป็นน้ำยาเห็ดพร้อมทานชุดละ 30 บาท เพื่อเพิ่มช่องทางการขายได้อีกทางหนึ่ง โดยเห็ดที่ทางฟาร์มได้เพาะขึ้นมามีทั้งหมด 5 ชนิด คือ

- เห็ดนางฟ้าภูฐาน

- เห็ดหูหนู

- เห็ดนางรมดำ

- เห็ดฟาง

- เห็ดนางฟ้า

4. ส่งเสริมฟาร์มเห็ดรูพงค์-อนันต์

บริษัทประชารัฐรักสามัคคี ได้เข้าไปส่งเสริมฟาร์มเห็ดรูพงค์-อนันต์ ให้กลายเป็นแหล่งเรียนรู้และท่องเที่ยวเชิงเกษตรมีการให้ความรู้เรื่องการเพาะเห็ดชนิดต่างๆ ไม่ว่าจะเป็น เห็ดโคนดำ เห็ดถังเช่า เห็ดมิลกี้ เห็ดเยื่อไผ่ และเห็ดตับเต่า และยังได้ชิมอาหารที่ปรุงขึ้นจากเห็ดในฟาร์ม โดยที่ผ่านมาได้มีคณะนักท่องเที่ยวจากสถาบันการศึกษา หน่วยงานราชการ และบริษัทต่างๆ ได้เข้ามาเป็นจำนวนมาก

**มติที่ประชุม**  รับทราบ

**3) การจัดกิจกรรมส่งเสริมการท่องเที่ยวจังหวัดอ่างทอง และการจำหน่ายสินค้า**

 **จังหวัดอ่างทอง ประจำปีงบประมาณ พ.ศ. 2562 ประจำเดือนพฤศจิกายน 2561** - งานรำลึกวีรชนคนถูกลืม ขุนรองปลัดชู จัดขึ้นระหว่างวันที่ 22 – 24 พฤศจิกายน 2561 ณ อนุสาวรีย์ขุนรองปลัดชู

**ประธาน**  มอบอำเภอวิเศษชัยชาญ

**นายอำเภอวิเศษชัยชาญ** วันที่21 พ.ย.61 กำหนดพิธีบวงสรวงขุนรองปลัดชู ณ อนุสาวรีย์ขุนรองปลัดชู วัดสี่ร้อย ตำบลสี่ร้อย อำเภอวิเศษชัยชาญ จังหวัดอ่างทอง โดยนายเรวัต ประสงค์ ผู้ว่าราชการจังหวัดอ่างทอง เป็นประธาน พื่อรำลึกถึงวีรกรรมของขุนรองปลัดชู นายกองอาทมาต ที่ได้รวบรวมนักรบชาวบ้านสี่ร้อยจำนวน 400 คน รับอาสาปกป้องผืนแผ่นดินไทยต่อสู้กับกองทัพพม่า 8,000 คนที่หาดหว้าขาว (ปัจจุบันอยู่ในเขตตำบลอ่าวน้อย อำเภอเมืองประจวบคีรีขันธ์) จนพลีชีพเพื่อชาติทั้งหมด 400 คน วีรกรรมของขุนรองปลัดชูและกองอาทมาต เป็นวีรกรรมที่ชาวบ้านสี่ร้อยทั้ง 400 คนที่กล้าหาญ เสียสละ หวงแหนแผ่นดิน

**มติที่ประชุม**  รับทราบ

 - งานแข่งขันเรือพาย จัดขึ้นวันที่ 22 พฤศจิกายน 2561 ณ วัดสามโก้

**ประธาน**  มอบอำเภอสามโก้

**นายอำเภอสามโก้**  งานแข่งขันเรือพายกำหนดให้มีพิธีเปิดงาน ในวันที่ 22 พฤศจิกายน 2561 เวลา 11.00 น ณ บริเวณริมน้ำวัดสามโก้ อ.สามโก้ จ.อ่างทอง โดยมีนายสมยศ พุ่มน้อย ปลัดจังหวัดอ่างทอง เป็นประธานเปิดโครงการ

**มติที่ประชุม** รับทราบ

**4.2 เรื่องเสนอเพื่อทราบ (โดยเอกสาร)**

**1) รายงานผลการดำเนินงานการส่งเสริมผลิตภัณฑ์ชุมชน OTOP**

 **ของจังหวัดอ่างทอง**

**ประธาน**  มอบสำนักงานพัฒนาชุมชนจังหวัดอ่างทอง

**พัฒนาการจังหวัดอ่างทอง** 1.การจำหน่ายผลิตภัณฑ์ OTOP ประจำปีงบประมาณ พ.ศ. ๒๕๖๑ เป้าหมายจำนวน1,400,544,665 บาท ยอดจำหน่ายรวม รวมทั้งสิ้น 1,486,703,973 บาท (เอกสารแนบ)

2. การจัดแสดงและจำหน่ายหนึ่งตำบล หนึ่งผลิตภัณฑ์ (OTOP) งาน Like อ่างทอง กดไลค์ ใช่เลย ชม ชิม ช้อป OTOP เด่น อ่างทอง ดำเนินการระหว่างวันที่ 19-21 ตุลาคม 2561 ณ วัดขุนอินทประมูล อ.โพธิ์ทอง จ.อ่างทอง มีผู้ประกอบการเข้าร่วม จำนวน 50 บูธ มียอดจำหน่ายรวมทั้งสิ้น 253,250 บาท (สองแสนห้าหมื่นสามพันสองร้อยห้าสิบบาทถ้วน)

**มติที่ประชุม**  รับทราบ

 **2) ผลการจดทะเบียนธุรกิจและงานส่งเสริมด้านการตลาด**

**ประธาน**  มอบสำนักงานพาณิชย์จังหวัดอ่างทอง

**พาณิชย์จังหวัดอ่างทอง** การจดทะเบียนธุรกิจ (ทิศทางการค้าการลงทุน) รายงานผลการจดทะเบียนเดือน กันยายน 2561 เทียบกับ ตุลาคม 2561

|  |  |  |
| --- | --- | --- |
| **ประจำเดือน** | **การจดทะเบียนจัดตั้งใหม่** | **การยกเลิกกิจการ** |
| **ราย** | **ทุนจดทะเบียน** | **ราย** | **ทุนจดทะเบียน** |
| กันยายน 2561 | 16 | 28,580,000 | 3 | 4,290,000 |
| ตุลาคม 2561 | 16 | 30,450,000 | 5 | 4,000,000 |
| เปรียบเทียบผลต่างระหว่างเดือน ก.ย. กับ ต.ค. 61 |  0 | -1,870,000 | +2 | 290,000 |

**จดทะเบียนตั้งใหม่**ธุรกิจที่จดทะเบียนจัดตั้งในเดือนตุลาคม 2561 จำนวน 16 ราย

เงินทุนจดทะเบียนรวม 30,450,000 บาทแบ่งดังนี้

 **บริษัทจำกัด** จำนวน 11 ราย ดังนี้

1. ประกอบกิจการขายกาแฟและขนมปัง จำนวน 1 ราย

2. ประกอบกิจการรับเป็นที่ปรึกษา ฝึกอบรม รับจัดการธุรกิจเกี่ยวกับ

 การบริหารงานขาย จำนวน 1 ราย

 3. ประกอบกิจการรับจัดงานและตกแต่งสถานที่ จำนวน 1 ราย

 4. ประกอบกิจการจำหน่ายอุปกรณ์เสริมสวย จำนวน 1 ราย

5. ประกอบกิจการรับจ้างติดตั้งสายโทรศัพท์ สายไฟฟ้า สายเคเบิ้ล จำนวน 1 ราย

 6. ประกอบกิจการรับเหมาก่อสร้าง รวมทั้งงานโยธาทุกประเภท จำนวน 1 ราย

 7. ประกอบกิจการขายของชำ เครื่องเขียน สินค้าอุปโภค-บริโภค จำนวน 1 ราย

 8. ประกอบกิจการขนส่งและขนถ่ายสินค้า จำนวน 1 ราย

 9. ประกอบกิจการโรงสี โรงเลื่อย โรงงานไสไม้และอบไม้ จำนวน 1 ราย

10. ประกอบกิจการจำหน่ายอุปกรณ์ไอที อุปกรณ์อิเล็กทรอนิกส์

 อุปกรณ์คอมพิวเตอร์ จำนวน 1 ราย

 11. ประกอบกิจการรับตั้งเสาสูง ติดตั้ง รื้อถอน เสาทาวเวอร์ จำนวน 1 ราย

 **ห้างหุ้นส่วนจำกัด** จำนวน 5 รายดังนี้

 1. ประกอบกิจการขนส่งและขนถ่ายสินค้า จำนวน 3 ราย

 2. ประกอบกิจการรับออกแบบจัดสวน จำนวน 1 ราย

 3. ประกอบกิจการจำหน่ายอาหารปรุงสำเร็จ จำนวน 1 ราย

**ทุนจดทะเบียนสูงสุด**

ทุนจดทะเบียนสูงสุดของธุรกิจ คือ 5,000,000 บาท

โดยมีทุนจดทะเบียนเท่ากัน 3 ราย ได้แก่

1. บริษัท เจพีแอลเวลดิ้ง แอนด์คอนสตรัคชั่น เอ็นจิเนียริ่ง จำกัด

ประกอบกิจการรับเหมาก่อสร้างรวมทั้งงานโยธาทุกประเภท

2. บริษัท เจี่ยวู๊ดกรุ๊ป 18 จำกัด

ประกอบกิจการโรงสี โรงเลื่อย โรงงานไสไม้และอบไม้

3. บริษัท คชสาร แมนเนจเม้นท์ คอนสตรัคชั่น แอนด์ ดีไซน์ จำกัด

ประกอบกิจการรับตั้งเสาสูง ติดตั้ง รื้นถอน เสาทาวเวอร์

**จดทะเบียนเลิก**

 การจดทะเบียนเลิก จำนวน 3 ราย ได้แก่

 1. ห้างหุ้นส่วนจำกัด ทองบารมี ทุนจดทะเบียน 1,000,000 บาท

 ประเภทธุรกิจ ค้าส่งค้าปลีกน้ำดื่มทุกชนิด สาเหตุที่เลิก ประสบผลขาดทุน

2. บริษัท ยาวนาไทย จำกัด ทุนจดทะเบียน 1,000,000 บาท

ประเภทธุรกิจ ผลิตและค้าน้ำมันยางทุกชนิด และผลิตสินค้าที่มีส่วนประกอบ

ของน้ำมันยาง เช่น ขี้ได้ สาเหตุที่เลิก ประมูลงานไม่ได้

3. บริษัท ส.โชคไพศาลป่าโมก จำกัด ทุนจดทะเบียน 2,000,000 บาท

ประเภทธุรกิจ จำหน่ายทราย วัสดุก่อสร้าง อุปกรณ์และเครื่องมือใช้ในการก่อสร้าง

และเครื่องมือช่างทุกประเภท สาเหตุที่เลิก ประมูลงานไม่ได้

จำนวนธุรกิจจดทะเบียนจัดตั้ง(ใหม่)เดือนตุลาคม 2561 มีจำนวน 16 ราย เท่ากัน เมื่อเปรียบเทียบกับเดือนกันยายน 2561

 **จำนวนนิติบุคคลคงอยู่ ณ วันที่ 31 ตุลาคม 2561**

 บริษัทจำกัด 471 ราย ทุนจดทะเบียน 6,263 ล้านบาท

 ห้างหุ้นส่วนจำกัด 588 ราย ทุนจดทะเบียน 966 ล้านบาท

 รวม 1,059 ราย ทุนจดทะเบียน 7,229 ล้านบาท

 **การสนับสนุนผู้ประกอบการด้านการตลาด**

1. วันที่ 4 - 8 ตุลาคม 2561 สำนักงานพาณิชย์จังหวัดอ่างทองร่วมกับห้างสรรพสินค้าบิ๊กซี ซูเปอร์เซ็นเตอร์ จัดงานจำหน่ายสินค้า ภายใต้โครงการ "ตลาดประชารัฐ Modern Trade" ณ บริเวณหน้าศูนย์อาหาร ห้างสรรพสินค้า บิ๊กซี ซูเปอร์เซ็นเตอร์ สาขาอ่างทอง โดยมีผู้ประกอบการนำสินค้ามาจำหน่ายจำนวน 12 ราย ประกอบด้วยผู้ประกอบการที่ลงทะเบียนตามโครงการฯ จำนวน 8 ราย และผู้ถือบัตรสวัสดิการแห่งรัฐที่ประสงค์จะพัฒนาคุณภาพชีวิตที่มีศักยภาพแต่ขาดช่องทางการจำหน่าย จำนวน 4 ราย ซึ่งมียอดจำหน่ายรวมทั้งสิ้น 231,277 บาท และมีแผนจำหน่ายตามโครงการฯ ครั้งต่อไป วันที่ 1 - 5 พฤศจิกายน 2561

**มติที่ประชุม**  รับทราบ

 **3) การขออนุญาตโรงงาน**

**ประธาน**  มอบสำนักงานอุตสาหกรรมจังหวัดอ่างทอง

**อุตสาหกรรมจังหวัดอ่างทอง** ในพื้นที่จังหวัดอ่างทองมีโรงงานที่ได้รับอนุญาตให้ประกอบกิจการ(สะสม) ณ วันที่ 7 เดือนพฤศจิกายน พ.ศ. 2561 จำนวนทั้งสิ้น 441 โรงงาน เงินลงทุนรวม 76,463,505,364 บาท และมีจำนวนคนงาน 8,665 คน โดยจำแนกออกเป็นจำพวกโรงงานตามพระราชบัญญัติโรงงาน พ.ศ. 2535 ได้ดังนี้

|  |  |  |  |
| --- | --- | --- | --- |
| **จำพวกที่** | **จำนวนโรงงาน****(โรงงาน)** | **จำนวนเงินทุน****(บาท)** | **จำนวนคนงาน****(คน)** |
| 1 | 31 |  25,090,500 | 190 |
| 2 | 44 | 87,293,400 | 427 |
| 3 | 366 | 76,351,121,464 | 8,048 |
| **รวม** | **441** | **76,463,505,364** | **8,665** |

**ความเคลื่อนไหวการลงทุนอุตสาหกรรมที่สำคัญของจังหวัดในเดือนนี้ ประกอบด้วย**

สาขาอุตสาหกรรมที่มีการลงทุนมากที่สุดของจังหวัดในเดือนนี้ ได้แก่

- อุตสาหกรรมการเกษตร ประกอบด้วยการผลิต สีข้าว เป็นหลัก เช่น สีข้าวชนิดแยกแกลบแยกรำ รองลงมาได้แก่ โม่แป้งข้าวเหนียวและข้าวจ้าว และ ร่อน คัด แยกเมล็ดพันธุ์ข้าวเปลือก ตามลำดับ ปัจจุบัน มีจำนวนโรงงานทั้งสิ้น 56 โรงงาน เงินลงทุน 57,649.368 ล้านบาท คนงาน 924 คน

- อุตสาหกรรมไม้และผลิตภัณฑ์จากไม้ ประกอบด้วยการผลิต ที่เกี่ยวกับไม้เป็นหลักเช่น โต๊ะ เก้าอี้ เครื่องเรือน รองลงมาได้แก่ ผลิตภาชนะบรรจุหรือเครื่องใช้จากไม้ไผ่ หวาย และกิจการเกี่ยวกับผลิตภัณฑ์จากไม้ ตามลำดับ ปัจจุบันมีจำนวนโรงงานทั้งสิ้น 53 โรงงาน เงินลงทุน 158.709 ล้านบาท คนงาน 565 คน

- อุตสาหกรรมอโลหะ ประกอบด้วยการผลิต อิฐ กระเบื้อง เป็นหลัก เช่น. กระเบื้องวัสดุทนไฟจากดินเหนียว รองลงมาได้แก่ เครื่องปั้นดินเผาและรวมถึงการเตรียมวัสดุเพื่อการดังกล่าว และกิจการเกี่ยวกับซีเมนต์ปูนขาวหรือปูนพลาสเตอร์ ตามลำดับ ปัจจุบันมีจำนวนโรงงานทั้งสิ้น 49 โรงงาน เงินลงทุน 332.468 ล้านบาท คนงาน 717 คน

 **ภาวการณ์ลงทุนด้านอุตสาหกรรมในจังหวัด**

ผลจากการพิจารณาข้อมูลการลงทุนอุตสาหกรรมในเดือนนี้เปรียบเทียบกับช่วงระยะเวลาเดียวกันในปีก่อนพบว่า อัตราการขยายตัวของจำนวนโรงงานที่ได้รับอนุญาตใหม่ ลดลง

**การอนุญาตประกอบกิจการโรงงานระหว่างวันที่ 1 ตุลาคม – 7 พฤศจิกายน 2561**

-ไม่มี-

**การอนุญาตขยายโรงงานระหว่างวันที่ 1 ตุลาคม – 7 พฤศจิกายน 2561**

-ไม่มี-

  **การแจ้งเลิกกิจการ/การจำหน่ายทะเบียนโรงงานระหว่าง**

**วันที่ 1 ตุลาคม – 7 พฤศจิกายน 2561**

|  |  |  |  |  |
| --- | --- | --- | --- | --- |
| **ที่** | **ชื่อโรงงาน/ที่อยู่** | **ประกอบกิจการ** | **เงินลงทุน****(บาท)** | **คนงาน****(คน)** |
| 1 | บริษัท โปรเฟรสชั่นนอลบล็อก จำกัด173 หมู่ที่ 2 ต.อบทม อ.สามโก้ จ.อ่างทอง | ผสมซีเมนต์กับวัสดุอื่น (คอนกรีตผสมเสร็จ) | 5,600,000 | 25 |
| **รวม** |  | 5,600,000 | 25 |

หมายเหตุ

โรงงานจำพวกที่ 1 ได้แก่ โรงงานประเภท ชนิด และขนาด ที่สามารถประกอบกิจการโรงงานได้ทันที

โรงงานจำพวกที่ 2 ได้แก่ โรงงานประเภท ชนิด และขนาด ที่เมื่อจะประกอบกิจการโรงงาน ต้องแจ้งให้ผู้ อนุญาตทราบก่อน

โรงงานจำพวกที่ 3 ได้แก่ โรงงานประเภท ชนิด และขนาดที่การตั้งจะต้องได้รับใบอนุญาตก่อนจึงจะ ดำเนินการ

**การขออนุญาตขนทรายในรอบ 1 เดือน มีการนำทรายออกจากพื้นที่จังหวัดอ่างทอง**

- ปริมาณเฉลี่ย 300,000 ตัน/เดือน

**มติที่ประชุม**  รับทราบ

**ปิดประชุมเวลา** 15.0๐ น.



 (ลงชื่อ) ผู้จดรายงานการประชุม

 (นางสาวสุธีรา บุญประดิษฐ์)

 พนักงานวิเคราะห์นโยบายและแผน

 (ลงชื่อ) ผู้ตรวจรายงานการประชุม

 (นางสาววีรวรรณ จันทนเสวี)

ผู้อำนวยการกลุ่มงานยุทธศาสตร์และข้อมูลเพื่อการพัฒนาจังหวัด